31994R0501
L 064/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕВРАТОМ) № 501/94 НА КОМИСИЯТА
от 2 март 1994 година
за сключване от Европейската общност за атомна енергия на Протокола за временно прилагане на Споразумението за създаване на Международен център за наука и технология
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност за атомна енергия и, в частност, член 101, параграф 2 от него,
като има предвид, че Протоколът за временно прилагане на Споразумението за създаване на Международен център за наука и технология бе подписан на 27 декември 1993 година; като има предвид, че с Решение от 21 февруари 1994 година Съветът одобри споменатия Протокол за целите на сключването на същия от Комисията от името на Европейската общност за атомна енергия;
като има предвид, че Протоколът следва да бъде сключен от името на Европейската общност за атомна енергия,
ПРИЕ НАСТОЯЩИЯ РЕГЛАМЕНТ:
Член 1
Протоколът за временно прилагане на Споразумението за създаване на Международен център за наука и технология се одобрява с настоящото от името на Европейската общност за атомна енергия.
Текстът на Протокола се прилага към настоящия регламент (1)
Член 2
Председателят на Комисията, от името на Европейската общност за атомна енергия, извършва нотифицирането, предвидено съгласно член I от Протокола.
Член 3
Прилагат се членове 3 и 4 от Регламент (Евратом) № 3956/92 (2) на Съвета
Член 4
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и е пряко приложим във всички държави-членки.
Съставено в Брюксел на 2 март 1994 година.